2. Kenge, tegherere ndani pare mbapira 2 Harume wa Nyambi hongcamu
रुपरेखा: Jacob, Joseph, Moses. 24 sections. It has a picture book to go along with the recording.
भाषा परिवार: 419
भाषा: Thimbukushu
विषय: Law of God; Multiple themes
दर्शक: General
तरीका: Monolog
ढंग: Bible Stories & Teac
दर्शकों का स्तर: Simple
लक्ष्य: Evangelism; Teaching
बाइबिल का प्रमाण: Paraphrase
स्थिति: Translation
भाषा का पाठ
Mwingeneno
Diyuwa dyo diwa. Mwa dimuka Nyambi ghofotji ghoshemwa ndi? Ninge ni mutongwere ko hanu hamwe awa ha mu dimukire. Kenge kuthiperende thothina dihenga mumbapira ghokuwe pakutegherera mughuma no ghu vuruke mukufikura kuthiperende thimweya apa sho yuve. (Mughuma)
Thiperende 1 Hakaghukurwa hawadi
Mavarekero 25:21-34
Ha Isaka na Rebeka ha wanine mayovu munyima dhokukara myaka dhodhingi mbumi. Kughutho ghokuwashamuruka Nyambi gha tapire matoyedhero eshi mina munu mbo ghana kara no ngcamu dhokupitakana mukurwendi mukurwamunu mbo ghana rughanena minendi. Hakaghukurwa muthiperende hana kurwera makandadhekero. Mukurwamunu ghodina dyo Esaghu gha karire thiyambi. Apa gha ka hukire kukushana ghana wanine minendi ghana tereka yidya yoyitowi Jakopu minamunu, gha karire gha rughane yidya yoyitowi. Esaghu gha fire ndhara thikuma. Gha rombire kwa Jakopu eshi gha mu peko yo kudya. Ene Jakopu gha huthire kwa Esaghu eshi, “Pakutanga ni ghurithere ndani ghumbedi ghoye.” Gha shanine ghupingwa ghodiko, oghu wa roghera kuyenda kwa mukurwamunu Esaghu. Esaghu ghafire ndhara moruyaruvedhe mbadi gha tandhire yoghungavo. No gha ghurithire ghumbedi wendi kuyidya. (Mughuma)
Thiperende 2 Yirota ya Jakopu
Mavarekero 27:1-28:22
Apa gha kuruparire thikuma Isaka no gha kuyuvire eshi tamba gha kufe, ghethire Esaghu no gha mu tongwerire eshi, gha kamuretere nyama gho thiyama thomumuthitu podiyo eshi gha mu kandadheke yoyishi yo mbedi. Ene Rebeka gha yuvire eyi ha kuvurekire no gha tongwerire Jakopu eshi, gha kutendithe yira yodiye Esaghu. Rebeka gha terekire n̂ombo no gha vatekire Jakopu thikukumba thothimuna gho gha mu tumine gha twarere Isaka yidya. Jakopu gha tongwerire wihe eshi, yodiye Esaghu. Isaka mbadi nga monanga thiwana yoyishi gha kuruparire thikuma. Aye gha kwatire Jakopu gha mone eshi shemwa yo Esaghu ndi. Apa gha kwatire Isaka pathikukumba, gho gha ghayarire eshi ghuhuki wa Esaghu gho muyirama, gho mu dhonganithire. Aye gha dire yidya no gha tapire makandadhekero agha gha roghera kwa mbedi. Apa gha kahukire Esaghu kuna wana wihe ne ghana tapa makandadhekero ghendi kwa minendi, gha dirire thikuma. Kutunda diyuwa diya Esaghu gha nyengire Jakopu. No gha shanine kumupagha, naJakopu gha tjirire ghashwaghe mudighumbo. Paghuthiku, ghoghararire no ghaporokere muturo kumbadi dho ndhira. Gha rotire yirota. Gha monine thidhineno thina shughumuka kutunda mudiwiru kare pamuve no ha engeli wa Nyambi hana kushuruka. Nyambi ghemanine pawiru dhatho no gha ningire kwa Jakopu eshi, “Ame yame Fumu Nyambi, Nyambi wawiho Abrahamu na Isaka. N̂anyi na kukupe nohakerekandongo ghoye ditunga edi ghuna rara. Hana hoka ghoye mbo hana kara yira rukungu rokaye. Hanu wahe homukaye mbo hana wana matungekero ghokupitera mumoye no hana hoka ghoye. N̂anyi nakukupe nohakere kandongo ghoye ditunga edi ghuna rara. Ame ne noye ni di kokuheya no mbo na kukungu kokuhe oku wa kuyenda, no mbo na kakuhutha karo modino ditunga. Mbadi na kukuthigha kate gha kukumemo matoyedhero ghange.” Nyambi gha hakire Jakopu oku nokumushamuruka temba. Gha mu tororire no gha mu pire matoyedhero ghomawa, no gha mu kandadhekire, kadishikoyidiyi gha rughanine Jakopu, ene dyo gha yi shanene Nyambi eshi, dyo sho gha yi tende yoyishi Nyambi gha kara nongcamu dhokutenda keheyi ghana himi. Nokaro eshi pamurandu ghothin̂eke thendi. Thin̂eke kuninga eshi Nyambi kutupakera thinga ngambi mbadiko yi tuna mu tendera yoyiwa. (Mughuma)
Thiperende 3 Jakopu na Labani
Mavarekero 29:1-31:55
Jakopu gha yendire kwa mwedyendi gha karughanene Labani. Aye gha shanine karo kuyeka mwana Labani ghomumbirupo ghodina dyo Rakera. Gha rughanine myaka kwoko nodhiwadi yomaghondedhi. Munyima Labani gha mwangerire mu kumupa mwanendi ghomukuru ghombedi eshi yo shoghatange tango kuyeka. Labani gha ningire Jakopu gha rughane karo myaka kwoko no dhiwadi dha Rakera. Nyambi gha kandadhekire Jakopu thika di gha yi mu toyedherire, gha kandadhekire karo naLabani pamurandu wa Jakopu. Gha karire noyimuna yoyiwa eyi gha kutorwerire thinda eshi dho ndjambi dho yirughana yendi kwa Labani. Jakopu gha yuvire hana Labani hoharume hana kughamba eshi, “Oyu Jakopu ne gha shimba yinu yoyiheya yawihetu no gha di noghushwi oghu wa karire wawihetu.” Jakopu gha yi nongononine eshi Labani naye ghukarowendi nendi wakutjindjire mbadi yira kenge pamutango. Po gha ghambire Nyambi kwa Jakopu eshi, “Huke kuditunga dya wawiho no kudiko dyoye, Amene noye nidi.” (Mughuma)
Thiperende 4 Jakopu ghanakukuwana na Nyambi
Mavarekero 32:1-32
Jakopu gha shanine kuhuka kudighumbo ene gha karire no woma kwa Esaghu, yoyishi haka mbango hana kupara muwoma eshi, n̂anyi hakuwahuthe nyara awa ha shinyena. Mughuthiku ghumweya, mundhira dhokuhuka kuditunga dyendi, murume ghumwe gheyire kwa Jakopu. Gha kughoyire na Jakopu ghuthiku ghoghuhe. Apa dya vire diyuwa, murumeyu ne kokughoyora nyonga dha Jakopu. No gha ningire kwa Jakopu eshi, “Nithiye niyende, dinavu keho diyuwa.” Ene Jakopu ghahuthire eshi, “Mbadi sho ni kuthiye eshi ghuyende shimenga ghu ni kandadheke ndani.” Katughuru gha ningire eshi, “Kutunda pano mbadi yowe karo shime Jakopu, ene Isragheri. Ghana kughogho Nyambi na munu gho yinamutomboka. Isragheri kuninga eshi ‘Nyambi ne muraghuri’ endi ‘Nyambi ne mutombori.’ Ndani poghamukandadhekire popo. Jakopu ha ghamba eshi, “Namono Nyambi rupara no rupara, ene shime ghana paritha moyo wange.” Isragheri gha hukire kudiko dyendi nothiraro. No gha kakarire wiha ghodiko dyodikuru edi dya kareranga Nyambi. (Mughuma)
Thiperende 5 Yirota ya Josefu
Mavarekero 37:1-11
Jakopu, oyu gha terughurire Nyambi gha kare Isragheri, ghakarire no hana dikumi nohawadi hohatutughuru. Mwanendipo oyu gha mu yendirepo kumutjimane Josefu. Josefu ne mwana Rakera, oyu Jakopu gha hakire thikuma. Jakopu gha pire Josefu baki ghomuwa. No ha kurwendi ha karire no nya nendi. Mughuthiku ghumweya gha rotire yirota, gha yi yarekire kwawakurwendi: “Mutegherere kuyirota yange: Tuna kara mudipya tuna kughanganga yitungu yo mavumbukiro popo thitungu thange gho thi nemana, yenu ghoyina dhingumutwedha thange noyina kutongamena kothange.” Hakurwendi ha patire nendi. Eshi eyi yirota kuna kuninga eshi n̂anyi ha kutongamene minawo ndi? Hanyengire minagho no ha shanine kambenene eshi hamuyipithe. (Mughuma)
Thiperende 6 Kuna kumughuritha Josefu
Mavarekero 37:12-36
Ha kurwa Josefu ha kaditherire yimuna yawo kokayenda no dighumbo.
Jakopu gha ningire kwa Josefu eshi, “Yende kwawakuroye ghu kawakenge no yimuna ngwa thiwana ha di, gho no ni tongwere.” Apa ha mu monine ha kurwendi Josefu ghana kwiya, ha tokorire eshi ha mu paghe. Ha mu shutaghurire yivata yendi yoyiwa no kumuvukumena mudithima dyokupira meyu. Ghofotji ghopa wa kurwendi gha ghambire eshi, “Nye, sho tu wanepo ngeshi tu paghe yu minetu? Ha sha tu mu ghurithe.” Ha kangeshefa nawo hana dhi pitire. Ha kurwendi ha mu ghurithire kumapeni makumi mawadi. No ha shimbire muthithi wendi no ha ghu kunya – kunyine manyinga gho ndjwi no ha ghu twarire kwa wihawo. Jakopu gha ghayarire eshi, Josefu ne yishereka yina mu pagha. Gha mu dirire notokotoko dhi shokuru. (Mughuma)
Thiperende 7 Josefu ghana kushwena muna potifari
Mavarekero 39:1-20
Hakangeshefa wa hakaghurithire Josefu muditunga dya Egiptena. Omuya mo gha kakarire mupika wa murume ghodina dyo Potifari, na Potifari gha karire murume ghodikuto muyirugha ne yafumu gho mu Egiptena. Nyambi gha karire na Josefu, noyoyihe yi gha rughanine ya kumenene mo thiwana. Munyima ha mu pakire gha kare muraghuri no kukunga dighumbo dya Potifari. Josefu gha karire mungawana ghomuwa. Mukamadi wa Potifari ghatangire kumurumbera eshi gha kare nendi panyama, gha kondjire no kuthineneka Josefu eshi gha rare nendi, ene Josefu gha yi di mukire eshi ghuyi no gha yi mu shwenenine. Diyuwa dimweya muna Potifari gha kwatire Josefu muyivata yendi mukuninga eshi, “Gha rare nendi!” Ene Josefu gha pothorire gha tjire nokumuthighera yitere munyara. Mukamadi gha shimbire yivata no gha yi twarire kwa munu wendi no kumurundera eshi, ghana shana kumukwatera mungcamu. Po gha shimbire Potifari Josefu ha kamupakire mudorongo. (Mughuma)
Thiperende 8 Josefu mudorongo
Mavarekero 39:20-40:23
Nyambi gha karire shime na Josefu, ngambi mudorongo. Gha mu neghedhire shime ruhakitho rwendi noghunongo. Joseph gha kamuturire gha kare mukuru wakadorongo waheya. Hapika fumu hawadi ghumweya oyu nga pundanga vinyu gha nwe fumu, na mukakuyotha ghuroto, nawo hana waturire mudorongo. Diyuwa dimweya mughuthiku momughuwadi wawo ha rotire yirota. No ha ghayarire eshi mbadiko yu sho gha wa pathwerere yirota yawo. Ene Josefu gha ningire eshi, “Mwa dimuka eshi, Nyambi ne yo mukakupathurura yirota ndi? Mu ni tongwere yirota yenu.” Mupika ghokutanga gha tongorire kwa Josefu, “Muyirota yange pana kara thindjembere no mite dhatho dhihatu. Gho na shimbi mandjembere, gho na kamena mukopi, gho na tapa kwa fumu.” Josefu gha mu tongwerire eshi nye yinakutongora, “Mu mayuwa mahatu, fumu mbo ghana kushwaghitha no kakupa karo yirughana yoye.” Mukangi ghuroto naye gha tongorire kwa Josefu yirota yendi, “Muyirota yange ni na kara noyikote yoghuroto yihatu pamutwi wange. Thikote thopawiru thina yara yidya yafumu, ene nyunyi ne gho yina yi ngomongora.” Josefu gha mu tongwerire naye eshi yinye yina kutongora yi yirota, “Mu mayuwa mahatu mbo hana kundhe-ndheritha.” Mu mayuwa mahatu mupika yu ha mu shwayithire ndani mukangi ha mu payire thikakenge di gha yi mu neghedhire Nyambi Josefu. (Mughuma)
Thiperende 9 Yirota ya Fumu
Mavarekero 41: 1-40
Josefu gha karire shime mudorongo myaka dhiwadi. Ndani mughuthiku ghumweya fumu ghomu Egiptena naye gha rotire yirota. Gha monine ngombe kwoko nodhiwadi kumbadi dhorware. Ngombe kwoko nodhiwadi dhokuyonda thikuma, dhina shwagha murware no dhina mini ngombe dhokununa. Ene noyofotji temba yu gha konine kupathwerera fumu yirota yendi. Mupika wa fumu oyu gha karire mudorongo gha tongorire yokwa Josefu. Fumu po gha tumenine ha kashwaghithe Josefu mudorongo. Josefu ghana tongorire yirota yafumu ghuninga eshi, “Nyambi ghana kuhokwera eyi ghana kuyenda ghakatende. Mbo dhina kara myaka kwoko nodhiwadi dho makuta no muyangu mwene mu Egiptena. Munyima ndani mbo dhina kara karo myaka kwoko nodhiwadi dho ndhara. Shane munu gho mu nyanyami no ghumu pake muraghuri mu Egiptena. Aye no haguva wendi ha kona kukongwedha yidya no kuyipungura thiwana mu myaka dhi kwoko no dhiwadi, dho muyangu mwene mu kukuroghithera kumyaka kwoko no dhiwadi, dho ndhara.” Fumu ghamonine Josefu eshi, gha di nomupepo wa Nyambi, gha mu tumbire gha kare muraghuri ghomu Egiptena yomuheya. (Mughuma)
Thiperende 10 Josefu ghana kuraghura mu Egiptena
Mavarekero 41:47-42:28
Mumyaka dhi kwoko nodhiwadi dho muyangu mwene mu Egiptena, Josefu gha pungurire yidya yoyingi. Apa dheyire myaka kwoko nodhiwadi dhondhara, gha tangire kughuritha yidya kwawaka Egiptena. Mu kanaghani namo mwa karire ndhara. Ha kurwa Josefu dikumi heyire no ha ghurire yidya ku Egiptena. Awo mbadi ha mu dimukire yu muraghuri eshi Josefu, ene ye gha wa dimukire. Gha wa runderire eshi ha kahoka, gha wa kwatire no gha wa turire mudorongo. Munyima dhomayuwa mahatu gha wa ningire eshi, “Ha kuneghe eshi awo ne hanu ho mughushemwa, mwa kona kareta minenu oyu munanitongwera, kuno kukwange.” Gha thighire ghumweya gho pawa kurwendi shime mudorongo no gha thighire hamwe ha twarere diko dyagho yidya. (Mughuma)
Thiperende 11 Josefu ghana kukuhokora kwawakurwendi
Mavarekero 43:1-45:27
Hakurwa Josefu ha yapire kahuka karo ku Egiptena ene kapupi kamanana ha nyandire karo yokudya. Haka shimbire minawo ghomumbiru Benyameni no ha hukire kwa Josefu mu Egiptena. Ngambi kemo Josefu mbadi gha kuneghire shime eshi ngo yo dye. Gha wa ghurithire yidya no gha tongwere kwamupikendi eshi gha wa huthere masherenyi ghawo mumashaka ghawo ndani gho gha shimbe kopi wa Josefu gho silveri gho gha mu horeke mu shaka wamina wo. Ndani gho gha tumine mupikendi gha wa kuthe munyima nokuwarundera eshi hanedhi. Ha kurwendi ha kahukire wangu wangu kundhugho dhaJosefu. Okuya wahe hakanyongamenine mitwi dhawo kwa Josefu, yira yitungu ya Josefu yo muyirota yo kare; awo ha mu kanderere eshi gha wa feren̂eke. Josefu gha dirire no mbadi gha konine kuhoreka shime. Gha wa tongwera kwendi eshi, “Yame Josefu, ghominenu oyu mwa ghurithire ku Egiptena.” Gha ndhondhere Benyameni ghudira no ku muncumita nawa kurwendi wahe. Josefu gha wa pire yoyingi yawo no ya wihe. Josefu gha ningire kohakurwendi eshi hakona kahuka ku Egiptena no diko dyawo na wihawo. Ha kurwendi ha hukire kudighumbo no ha kathimwetwedhere wihawo eshi, “Josefu ne muyumi! No yo muraghuri gho
mu Egiptena!” (Mughuma)
Thiperende 12 Ha Jakopu na Josefu mu Egiptena
Mavarekero 45:28-50:26
Jakopu gha shimbire diko dyendi dyodihe no yimuna yendi, no gha yendire gha katunge mu Egiptena. Apa gha monine Jakopu mwanendi Josefu, gha mu ndhondherire, wahe hatangire kudira. Mu nyima gha kambekire hana Josefu no kuwa kandedheka nawo; haka karire ha piterithi hoha kuru mu diko dya Isragheri. Jakopu gha fire mu Egiptena ghokuye ghana kurupara thikuma. Ha kurwendi Josefu ha yapire ko yi ha mu tendire yoyiyi. Ene Josefu gha wa tongwerire eshi, “Mwa yapa. Eyi mwatendire eshi muniyipitheme, ene Nyambi gha yi tendire yi kare ghuwa, mukukumithamo yopashadyarero, mukughamwena mudhimu dhodhingi. Po diyo eshi mwa yapa. N̂anyi nimupe no hanenu.”
Mwingeneno 2
Diko dya Jakopu, ha Isragheri, ha katungire mu Egiptena no ha ka karire rudhi rorukuru, na fumu ghomu Egiptena gha tangire kuwayapa no hatangire kuwathineneka ha rughanene ghupika. Ene pa karire murume ghodina dyo Mosesi, naye mu Isragheri, oyu gha tanarire mwaNyambi noyu gha ghamwenine hanu wa Nyambi ha shwaghe mughupika mu Egiptena. Aye ghana kutuneghedha ghumweya gho kupitakana, oyu ghokutushutura kughupika wa Shatani, kumaharwero no kuhonyi. Kenge pathiperende owe ne pakutegherera kukaradiyo. Kuroghithere ghufikure kuthiperende thokurandako apa sho yuve mughuma. (Mughuma)
Thiperende 13 Kambututu Mosesi
Mashwaghero1:1- 2:1-10
Munyima dhendi Josefu myaka mathere mahatu dha pitirepo ndani Mosesi hana kamushamuruka mu Egiptena. Ruvedhe ru ha Isragheri ne ha karire hengi, na fumu ghomu Egiptena gha tangire kuwanyandeka no kuwa rughanitha noghukukutu yira hapika. No gha raghurire karo eshi ha kona kupagha tumbututu totuhe twa waka Isragheri totukafumughana. Ene apa ha shamurukire Mosesi, nyina gha mu horekire. Apa gha kokomokireko, nyina gha mu turire muthikon̂o no gha kamuhorekire mudimbu kumbadi dhorware. Mukurwendi Miriyamu ghemanine pepi nendi gha mu kunge. Mwana fumu gheyire kurware na gha kuyogheko. Ghana wanine thikon̂o tha kambututu Mosesi. Mosesi gha tangire kudira. Mwana fumu gha fererire nêke kakambututu, no gha tokorire gha shimbe kambututu, ka kare mwanendi. Mosesi gha kurerire mumbara dha fumu. Aye gha kuhongire yipara yoyihe yo muEgiptena no gha ka karire katughuru gho mudyo no dikuto. (Mughuma)
Thiperende 14 Mosesi no thipumbu tho mudiro
Mashwaghero 2:11-4:17
Diyuwa dimweya Mosesi gha monine mu Egiptena ghana kupumura mupika ghomu Isragheri. Mosesi gha shanine kughamwena haguva wendi, no gha paghire yu mu Egiptena. Podiyo Mosesi gha tjirire gha shwaghe kwa fumu.
Myaka makumi mane gha ka tungire mumamboreya dyango dyo dina eshi Sinayi. Diyuwa dimweya gha monine yinu yokumutetukitha. Gha monine thipumbu thina kupya mudiro, ene mbadi wakwan̂a. Nyambi gha ghambire na Mosesi kutunderera muthipumbu thomudiro, no gha ningire eshi, “Namono endi hana kuwanyandeka haguva wange momumango. Kuna kukutuma kwa fumu ghomu Egiptena po diyo eshi ghu ka shwayithe haguva wange mu ditungu diya.” (Mughuma)
Thiperendi 15 Mosesi ghana kuhuka kwa fumu
Mashwaghero 5:1-10:29
Mosesi gha yapire ene gha kuruperire mwa Nyambi no gha hukire ku Egiptena. Mukurwendi, Aroni, gha yendire nendi. Ha ka ghambire kwa fumu eshi, “Fumu Nyambi, Nyambi wawa Isragheri kuna kughamba eshi, ‘Thighe haguva wange hayende, ha kanitendere mukandi mumamboreya.’”(Mashwaghero 5:1) Ene fumu gha ghambire eshi, “Mbadi na mu dimuka yo fumu no mbadi sho ni thighe ha Isragheri eshi ha yende.” Munyima fumu yu gha wedheghererireko rupetho rwa Isragheri momuyi. Nyambi gha ningire kwa Mosesi eshi, “Haka Egiptena n̂anyi ha kunidimuke eshi, Ame ne yame Fumu, apa na kughonyonona dyoko dyange kwawaka Egiptena no kwashwaghitha ha Isragheri.” Nyambi gha ningire karo eshi, “Ngeshi gha kakuninge Faragho eshi ‘tende yitetukitho’, ghowene ghoninge Aroni, ‘Gha ka tumbure mutagha no kughuvukumena pamuve kughutho wa Faragho’ no n̂anyi ghu ka kuthitunuke thiyoka.” Aroni gha karire ghutawedhi, na fumu gha monine mangcamu gha Nyambi, ene mbadi gha tawedhire eshi haguva hayende. Po diyo Nyambi gha tendire yitetukitho yoyingi mu Egiptena. Gha tjindjire meyu gha kare manyinga mu Egiptena yomuheya, hanu ha thimine kumbadi dhorware rwa Neyiri hanwe meyu. Gha retire yihumbithitha yo manyudya, yina, ndhi, yitombo/maronda kwa wanu no kuyimuna, Mbwe, dikokore no dimba/ mbathimbathi mu Egiptena. Nyambi gha tawedhire hanganga homu Egiptena nawo hatendire yitetukitho, ene Nyambi gha tendire yoyingi kare yawa kangire hamanganga kuyitenda. Apano Nyambi gha konekithire fumu eshi, aye ne gha kara nongcamu dhishokuru kupitakana tunganga twendi. Ene shime fumu gha shwenine kutawa yaNyambi no gha shwenekire haIsragheri mukushwaghamo. (Mughuma)
Thiperende 16 Muyambo gho ndjwighana
Mashwaghero 13:17-14:31
Nyambi gha ghambire karo kwa Mosesi eshi, “Ghu tongwere ha Isragheri eshi kehe dirapa dishimbe ndjwighana no kumupagha; no kushimba manyinga no kughakunya pawiru dho yero yawo. N̂anyi yi kare mu Egiptena yomuhe. Kuna kapagha kehe yu mbedi ghomukafumu. Ene ngeshi ni ka mone manyinga payero yenu, n̂anyi ni ka pitakane no mbadi shoni ka mu yipithe.” Nyambi gha kumithiremo eyi gha ghambire. Mughuthiku ghuya hambedi wahe homu Egiptena ha fire. Ene noyofotji temba mbedi ghomu Isragheri gha fire ko. Ndani fumu gha tumeghene Mosesi nokumuninga eshi, “Wimane! Thiye haguva wange, nowe no ha Isragheri. Muyende mu ka karere Fumu Nyambi thika di mwa yi kumberire.” (Mughuma)
Thiperende 17 Kunakuregha dikuruviya
Mashwaghero 13:17-14:31
Mosesi gha piterithire haguva wa Isragheri ha shwaghire mu Egiptena.
Nyambi gha yendire nawo mutenya mudighundhi dyo divuyi, mughuthiku mudighundhi dyo mudiro. Apa gha yi yuvire fumu wa Egiptena eshi ha Isragheri ne hana piti, gha patire thikuma yoyishi gha dimukire eshi hana yongaritha hapika wawo. Po diyo fumu no mashurundate ghendi ghomahe ha kuthire eshi, haka huthe wa haIsragheri. Ha Isragheri ha ka kumine kudikuruviya edi ha pirire kukona kuregha. Haka Egiptena ne ha wa kuthire. No ha Isragheri mbadiko karo kokutjirera. Mosesi gha ningire kwa wa Isragheri eshi, “Mwayapa! Mwimane ndjikiti no n̂anyi mumone dyarero mashutwero gha Fumu Nyambi agha sho ghatende gha mu ghamwene. Awa haka Egiptena muna kumona dyarero mbadi mbomuwamona karo.” Nyambi gha yakunuthire dikuruviya no ha Isragheri hatjinaghanine dikuruviya kukutu. Haka Egiptena nawo hayerekire kuwakutha, ene meyu gha kuyandherire no kuwangambwathana wahe. Haka Egiptena wahe ha fire kumeyu ene haka Isragheri wo ne ha pwire kughamwena. (Mughuma)
Thiperende 18 Yidya no meyu mumamboreya
Mashwaghero 16:1-17:7
Mosesi gha piterithire hanu mumamboreya. Mbadi hakarire noyidya yokuwarikanyenena eshi ha dye, no hanyenine Mosesi, Aroni na Fumu Nyambi. Kehe runguro Nyambi nga tumanga yinyunyi no ha dye hanu. No kehe mathikuthiku tukukighana yira ghuroto ghokushwagherera mudiwiru ghuwe pamuve. Haguva gho ha ghu tire eshi ‘Manna’. Apa ha pirire karo meyu, ha Isragheri ha rwithire Mosesi karo. Mosesi gha tongwerire eshi, ‘‘Nye muna kunirwithera? Nye muna kuyerekera Nyambi?’’ Mosesi gha raperire na Nyambi gha mu yuverire, ghuninga eshi, ‘‘Shimbe muramu ghoye gho pumure padiwe pa Horebu meyu n̂anyi gha shwaghemo hanu hanwe.” Myaka makumi mane (40) Nyambi gha dithire no kukunga hanu wa Isragheri mumamboreya. (Mughuma)
Thiperende 19 Mosesi pa dirundu dya Nyambi
Mashwaghero 19:1-20:17, Pisalemi19:11, Johanesi 14:15
Ha Isragheri ha ka kumine kudirundu dya Sinayi. Nyambi gha shurukire kudi rundu no kwandaghuka mishoro, mavuyi no mudiro. Mosesi gha yendire kudirundu gha ka ghambaghure na Nyambi, gha ningire eshi, “Ame ne yame Fumu no Nyambi ghoye, mbadi mwa kona kukarera haNyambi hawonawo kughutho wange. Mbadi mwa kona kutongamena kukehe thitjwandjo endi mu thiraperere. Mbadi mwa kona kuredhupitha dina dyange. Mu vuruke diyuwa dyo Sabata no mu di pongore. Kukona ghurughane mayuwa kwoko no dyofotji, ene diyuwa dyoghu kwoko noghuwadi ne Sabata wa Fumu Nyambi wenu. Mu diyuwa di mbadi mwa kona kurughana kehe yirughana yenu. Yoyishi mayuwa kwoko no dyofotji gha varekire Nyambi diwiru no muve, dikuruviya no yoyiheya eyi yi di mukaye, ene mu diyuwa dyoghukwoko noghuwadi gha turumuthire. Podiyo Nyambi gha kandadhekire Sabata no kudi pongora. Fumaneke hawiho na Nyoko. Wapagha. Wahondera. Wedha. Wa rundera muyendhoye, wa tongora mbango. Warumbera yinu yamuyendhoye noyoyiheya eyi gha wana.” Nyambi gha tjangire dhi miragho (pathikwere ndani Mosesi gha ka retiredhi miragho kudirundu gheye kwa wanu no kuna wa neghedha eshi hadhikuthe. Pashadyarero atwe ne tuna kuwana muragho wa Nyambi muMan̂ando, mu Bayibiri. (Mughuma)
Thiperende 20 Thiyoka kudighundhi
Nomora 21:4-9, Dotoronomi 18:18
Hanu wa ha tangire kushivana kwa Nyambi na Mosesi eshi, “Nye mwa tu shwaghithere mu Egiptena muturete muno mumamboreya natufere mo? Mbadi mo ghuroto no mbadimo meyu! Ndani twe yina tukomena yidya yishamango!” Nyambi gha wa humbithire pakuwatumena yiyoka yoghuhungu mukatji kawo. Hanu hohengi homu Isragheri ha fire apa ya wa humine yiyoka. Hanu ha yendire kwa Mosesi ndani no ha kutapire eshi awo ne ha harura. Ha direre karo Mosesi eshi gha wa ghamwene ndani Mosesi gha wa rapere. Nyambi gha tongwerire Mosesi eshi, “Gha tende thiyoka no gha thi kureke kudighundhi; nokeheyu thina kuhuma thiyoka ghana kukengako no ghana kupara.” Po diyo Mosesi gha tendire thiyoka tho mangondo ha thikurekire kudighundhi. No keheyu tha humine thiyoka gha kengire kuthiyoka tho mangondo, gha parire. Mosesi gha karire mu piterithi ghomukuru no muporofeta mu Isragheri. Myaka makumi mane gha piterithire hanu mumamboreya. Kughutho ghokufa Mosesi, Nyambi gha mu tongwerire eshi, “Mbona tumbu muporofeta oyu gha kushwagha mumwawo; n̂anyi na kuture n̂ando dhange mukanwa kendi, no mbo ghana wa tongwera yoyiheyayi namurawera.” (Mughuma)
Thiperende 21 Jesusi ghana kuditha hanu
Johanesi 6:1-58
Myaka dho dhingi ha Isragheri ha shanine muporofeta yira kenge Mosesi.
Paghuhura Jesusi Kristusi ghapwire kushamuruka mu ditunga dya Isragheri.
Gha hongire hanu ya Nyambi thika Mosesi. Diyuwa dimweya hanu ha yendire kudyango dimweya ha ka tegherere kwa Jesusi. Ha fire ndhara ene mbadi ha karire noyo kudya. Mungaghu ghumweya gha karire no maghuroto kwoko ndani no thi dhiwadi. Jesusi gha tumburire ghuroto no thi no gha tumerire kwa Nyambi. No ha taperire hanu wahe ha dire no hekutire. Hanu hokupitakana pa mayovi kwoko ha karirepo. Hanu ha ghambire eshi, “Yoghushemwa oyu ne muporofeta oyu gheya mukaye!” Diyuwa dyokurandango Jesusi gha ghambire eshi, “Yame ghuroto gho moyo. Keheyu ghokwiya kukwange mbadi mbo ghafa karo ndhara, no keheyu ghokutawa mumwange mbadi mbo ghafa dinota.” Muthiperende thokughutho n̂anyi tukuhonge yoyingi yokuhatera kwa Jesusi. (Mughuma)
Thiperende 22 Jesusi ghana kughamba na Mosesi
Mateghusi 17:1-8, Lukasi 9:28-36
Diyuwa dimweya Jesusi gha shimbire hakathishongero wendi hahatu kudirundu ha ka raperere. Hakathishongero kuninga eshi, hanu hokukara pepina Jesusi no kumukutha. Jesusi gha rapere norupara rwendi rwa rwedhimine yira diyuwa noyivata yendi ya kenaghanine yira thishe. Kokuhokoka ha Mosesi na Eliya kughutho wawo. Ha Mosesi na Eliya wahe ha karire haporofeta wa Nyambi awa ha tungire pakaye myaka dho dhingi, kughutho keya Jesusi mukaye. Mosesi na Eliya ha ghambire nendi yokuhatera kuyifa yendi. Haka thishongero wendi wa hahatu ha yuvire edi hana kughambaghura. Divuyi dyo kurwedhima dyeyire no kuwangambwera wahe. Diywi ha di shwagha mudivuyi eshi, “Oyu ne yo mwanange, ghomuhakwa; oyu na menya-menyena. Mutegherere ku kwendi.” Apa dya manine kughamba diywi, hakathishongero ha moninepo vene Jesusi pithendi. (Mughuma)
Thiperende 23 Jesusi gha tu fera
Johanesi 3:14-16
Hanu hohengi ha munyathire Jesus ndani hakonine kumupagha. Hamashurundate ha mu pamarerire pathikurushe. Ha paghire karo harume hawadi. Awa hawadi ne ha karire hedhi no hapaghi, ene Jesusi mbadi gha tendire ghuyi kukeheghuno. Nyambi gha hakire roruhe eshi, tu kare pepi nendi, no gha hakire kukukwatakana netu, po diyo eshi tu mu fumaneke muyoyihe eyi tuna kutenda. Ene owe name, twa reghire muragho wa Nyambi. Thika kenge hanu wahe homukaye, twa roghera eshi Nyambi gha tuhumbithe mahumbithero ghoyifa. Ene Nyambi gha haka hanu wahe. Mbadi gha tushanena eshi twa kapye kumudiro ghororuheya. Po digho Nyambi gha tumine mwanendi Jesusi, mukuna tutunditha mahumbithero gho maharwero ghetu nokukushemwathanitha netu kupitera mwa Jesusi. Ngeshi ha tu tambura muyambo wa Jesusi mbo tu nemana thiwana-thiwana na Nyambi. Nyambi gha shwaghitha maharweroghetu ghomahe nohonyi, gha yi kambekire pa Jesusi. Mundhira dhi atwe twa rogherera popahe no gha tu tambura. Pano keho ne, kukona twimane kughutho wendi, kupira nowoma temba ghokumatetero ghendi nokumamwashwero. Aye gha tushutwera mukupara mundhira dhokufumaneka. Muruvedhe rwa Mosesi manyinga gho ndjwighana gho pasika, gha notokire mukukunga ha Isragheri ku ndhango dha Nyambi mu ditunga dya Egiptena. Mundhira dhofotji, Jesusi, ndjwighana wa Nyambi, gha fire mukutuyambatwe. Manyinga ghendi yoyiruwera yo maharwero ghetu, ghoye no ghange. Thika kenge di gha kurekire Mosesi thiyoka kudighundhi, na Jesusi naye ha mu kurekire ku thikurushe po diyo eshi keheyu ghokutawa mumwendi, gha pwe kughamwena no gha wane moyo ghororuheya, yira thitapa tha Nyambi. “Yoyishi Nyambi gha hakire thikuma kaye pakutapa mwanendi ghopithendi, keheyu ghokutawa mumwendi mbadi mbo gha yongara ene mbo gha wane moyo ghororuheya.” (Mughuma)
Thiperende 24 Jesusi mudiwiru
Johanesi 19:38; Yitenda yawa postoli 1:6-11
Yirama ya Jesusi ha yamburire kuthikurushe no ha ka yi rangekire mumbira. No mudiyuwa dyoghuhatu Nyambi ghavumburire Jesusi mwawafu no munyima dho mayuwa makumi mane (40) hakathishongero wendi ha mu monine ghana kudhina mu diwiru. Jesusi ne shime ghapara no dyarero no gha hungumana kurudyo rwa Nyambi mughurwedhima. Mosesi no wahe wa ha fererire mwa Nyambi, oku wo shime ha tawera kupara hana kupara nawo mudiwiru ha ka di. Mosesi gha karire mu piterithi ghomukuru no mu porofeta wa Nyambi, ene Jesusi ye ne mwana Nyambi. No gha pitakana Mosesi. Mosesi gha pitithire mu dikuruviya haIsragheri no ha pwire kughamwena kwawa kaEgiptena. Ene Jesusi ye ne gheyire mu kuna ghamwena munu yomuhe oyu gho kutawa mu mwendi no kumukutha. Diyuwa dimweya Jesusi mbo ghana ka huka pano pakaye, thika di gha dhinine mudiwiru. No n̂anyi gha kuna shimbe wahe wa ha tawa mumwendi, ha ka kare nendi mudiwiru. Ghuna kuroghithera mu kuna yenda na Jesusi ndi? Kukona gheye dyarero. Tawe mwa fumu Jesusi Kristusi no n̂anyi ghupwe kughamwena.
-----------------------------------------------------------------------------------------------------
Ghuhura
swh_Latn eng_Latn awa_Deva awa_Deva eng_Latn hne_Deva bho_Deva eng_Latn hin_Deva hin_Deva mag_Deva hne_Deva awa_Deva bem_Latn cjk_Latn dan_Latn sna_Latn tum_Latn dik_Latn sna_Latn tum_Latn dik_Latn sna_Latn tum_Latn dik_Latn sna_Latn cjk_Latn swh_Latn sna_Latn cjk_Latn sna_Latn sna_Latn cjk_Latn cjk_Latn hau_Latn sna_Latn tum_Latn afr_Latn sna_Latn tum_Latn tum_Latn sna_Latn cjk_Latn afr_Latn sna_Latn cjk_Latn afr_Latn sna_Latn tum_Latn cjk_Latn quy_Latn sna_Latn cjk_Latn bem_Latn cjk_Latn dan_Latn run_Latn tum_Latn sna_Latn run_Latn tum_Latn tum_Latn tum_Latn run_Latn tum_Latn tum_Latn run_Latn cjk_Latn dan_Latn run_Latn cjk_Latn cjk_Latn sna_Latn run_Latn tum_Latn kea_Latn tsn_Latn tum_Latn dan_Latn min_Latn bem_Latn lim_Latn nso_Latn cjk_Latn lua_Latn kik_Latn tum_Latn bjn_Latn kik_Latn vec_Latn nso_Latn tum_Latn dan_Latn sna_Latn cjk_Latn unk kin_Latn